Am Sunntig sind mir dänn zum Lago de Nicaragua und mit em Schiff übere uf d'Insle Ometepe. Das isch e mega schöni Insle mit zwei Vulkän. Det hend mir nur ein Nacht verbracht und sind am nöchste Tag mit eme Töffli go d'Insle erchunde. A de meiste Ort hets gar kei richtigi Strasse gha, so isch das es richtigs Enduro-Abentür worde. Het uf jedefall mega  Fun gmacht, uf dene Piste umcrosse. Zum Glück hends uis kein Roller gäh...  Zwüsched de beide Vulkän hets es chühls Thermalbad gha. Das isch eimalig schön und erfrischend gsi.